Marcus Pedersen røk korsbåndet
Marcus Pedersen – Dette var en tøff beskjed å få nå. Sesongen i fjor ble ikke slik jeg ønsket, og nå hadde jeg veldig lyst til å revansjere den. Så får jeg denne beskjeden. Det er ikke slik jeg forestilte meg at det skulle bli, sier Pedersen til BA. Brann tapte 0-2 mot Fyllingsdalen sist fredag, og Pedersen måtte forlate banen etter at han hadde taklet en motspiller i den første omgangen. Han hinket av banen og måtte byttes ut umiddelbart. Se episoden der Pedersen blir skadet på BTs nettsider. I dag kom resultatet av MR-undersøkelsen, og med avrevet bakre korsbånd er han trolig ute i tre måneder skriver Brann på sin hjemmeside. - Undersøkelsene viser at det dreier seg om avrevet bakre korsbånd. Det er ikke like ille som å skade fremre korsbånd, men det kan gå tre måneder til Marcus spiller kamp for Brann igjen, forklarer lege Knut Fjeldsgaard overfor Brann.no. Brann spiller sin første seriekamp i 1. divisjon borte mot Fredrikstad 6. april, og har ytterligere syv kamper før hjemmemøtet med Nest-Sotra 16. mai. Innen den tid bør Pedersen være klar igjen. I januar var Pedersen og lagkamerat Kristoffer Barmen i søkelyset etter at klubbledelsen utestengte de to fra A-lagets treninger som følge av en bytur.
Marcus Pedersen (24) pådro seg en avrivning i bakre korsbånd i en treningskamp mot Fyllingsdalen. Nå ryker trolig seriestarten for Brann-spissen.